Per tal de contribuir a la consolidació de programacions estables d'espectacles de caràcter professional i impulsar la contractació regular de companyies professionals en els àmbits de les arts escèniques i la música a Catalunya;
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions a ajuntaments de Catalunya i ens públics que en depenen, per a la programació estable d'activitats culturals de caràcter professional en l'àmbit de les arts escèniques i la música, que consten a l'annex d'aquesta Ordre.
1.1 L'objecte d'aquestes bases és donar suport a les programacions estables d'activitats culturals de caràcter professional de música i arts escèniques, i que es duguin a terme durant l'any de la publicació de la convocatòria corresponent.
Als efectes d'aquestes bases, també podran ser objecte de subvenció els espectacles programats en l'àmbit de festivals, cicles, fires o mercats que no hagin rebut subvencions o ajuts directes o indirectes del Departament de Cultura i Mitjans de Comunicació.
1.2 És subvencionable una única programació estable, que ha d'incloure indistintament el conjunt de les activitats de teatre, dansa i música programades.
1.3 Queden excloses d'aquesta línia de subvencions:
a) Les activitats programades pels ajuntaments i altres ens públics vinculats o dependents, de municipis en els quals el Departament de Cultura i Mitjans de Comunicació organitza directament amb caràcter estable activitats professionals de teatre, dansa i música en locals propis.
També queden excloses aquelles activitats programades per consorcis o organismes dels quals en formi part el Departament esmentat.
b) Les programacions que no utilitzin el català o l'aranès en la difusió de les seves activitats..2 Destinataris/àries
Poden optar a les subvencions que regulen aquestes bases els ajuntaments de Catalunya i els ens públics vinculats o dependents de municipis, incloses les societats mercantils amb capital social íntegrament o majoritàriament públic, amb una programació estable d'activitats professionals en l'àmbit de les arts escèniques i la música prevista per al període comprès entre l'1 de gener i el 31 de desembre de cada any..3 Mínims de despesa i de programació exigits
Per tal de poder optar a les subvencions, els sol·licitants hauran d'assumir en la seva programació estable els mínims de despesa i d'activitats programades que es detallen a continuació:
b) Municipis d'entre 15.001 i 25.000 habitants: 20.000 euros.
c) Municipis d'entre 25.001 i 50.000 habitants: 30.000 euros.
d) Municipis d'entre 50.001 i 100.000 habitants: 50.000 euros.
e) Municipis de més de 100.000 habitants: 80.000 euros.
Els conceptes computables en aquests mínims de despesa inclouen el caixet de les activitats, i les despeses complementàries contractades següents: fitxes tècniques, tasques de càrrega i descàrrega, desplaçaments d'artistes i de personal tècnic, i les despeses de comunicació i difusió per a la promoció d'aquestes activitats.
No es poden incloure les despeses generals de funcionament dels ens que gestionen la programació.
b) Municipis d'entre 15.001 i 25.000 habitants: 10 activitats.
c) Municipis d'entre 25.001 i 50.000 habitants: 15 activitats.
e) Municipis de més de 100.000 habitants: 30 activitats.
3.3 Per tal de poder ser computades, les activitats hauran de reunir els requisits previstos a la base següent..4 Requisits de programació
4.1 La proposta de programació presentada haurà de contemplar la realització d'activitats, de manera continuada, al llarg d'un mínim d'un trimestre.
4.2 No computaran les activitats següents:
a) Les activitats que tinguin lloc en el marc de festivals, cicles, fires o mercats que ja comptin amb ajut directe o indirecte del Departament de Cultura i Mitjans de Comunicació.
b) Les activitats dutes a terme durant la celebració de la festa major.
c) Les activitats que es beneficiïn de la modalitat d'ajuts per a projectes associats a un organisme o equipament cultural especialitzat dins del territori català atorgats pel Departament de Cultura i Mitjans de Comunicació o alguna de les seves entitats o organismes vinculats.
d) Les activitats d'entrada gratuïta, excepte en el cas que l'espectacle hagi estat concebut per fer-se al carrer.
e) Les activitats integrades en les gires organitzades pel Departament de Cultura i Mitjans de Comunicació computaran a efectes d'assolir el mínim d'activitats, però no a efectes de subvenció.
4.3 Per tal d'establir el càlcul d'espectacles o activitats cal tenir en compte les limitacions o consideracions següents:
a) En aquells casos en què una mateixa activitat es faci més d'un cop en un mateix municipi, es computen com a màxim tres actuacions.
b) Les activitats que s'anul·lin per casos de força major, únicament computaran a efectes de mínims de programació.
c) En els municipis en els quals diversos ens públics locals programin actuacions d'arts escèniques i/o música professionals, es sumaran les activitats a efectes de mínims de programació.
d) Un mínim del 60% dels intèrprets, grups o companyies, programats han de ser residents a Catalunya.
e) Un mínim del 15% de les activitats programades han de ser d'autors catalans.
A partir d'una petició raonada del sol·licitant el Departament de Cultura i Mitjans de Comunicació podrà fer una excepció al compliment dels mínims referits als apartats d) i e) en aquelles programacions en què, per la naturalesa de l'activitat o gènere, aquests mínims no siguin assolibles..5 Quantia
5.1 Les subvencions consistiran en una dotació econòmica no percentual i seran concedides en funció de les disponibilitats pressupostàries i tenint en compte els criteris de valoració fixats a la base 9.
5.2 L'import màxim de les subvencions no podrà superar el 50% de l'import del pressupost de la programació.
Els conceptes computables al pressupost de la programació són els que consten a la base 3.1..6 Documentació
Les sol·licituds han d'anar acompanyades de la documentació següent:
a) Còpia compulsada del número d'identificació fiscal de la persona sol·licitant.
b) En cas d'entitats vinculades o dependents, una còpia compulsada de la documentació que acrediti la personalitat jurídica de l'entitat, inscrita al registre corresponent, si escau.
c) Còpia compulsada del document d'identitat de la persona signant de la sol·licitud i còpia compulsada de la documentació acreditativa de la representació amb què actua, degudament inscrita al registre corresponent, si escau.
d) Declaració responsable de no estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
Aquesta declaració ha de constar en el formulari de sol·licitud normalitzat.
e) Declaració sobre si s'han demanat o s'han obtingut altres ajuts públics o privats per al mateix projecte, incloent-hi els imports sol·licitats i concedits.
Aquesta informació declarativa ha de constar en el formulari de sol·licitud normalitzat.
f) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat així com de les obligacions amb la Seguretat Social, inclosa en el formulari de sol·licitud normalitzat.
g) Certificació emesa pel/per la secretari/ària de l'acord que aprova la realització de l'activitat per a la qual se sol·licita la subvenció.
h) Certificació de l'interventor/a o òrgan equivalent què s'acrediti que al pressupost de l'ens local hi ha previst crèdit suficient per atendre l'aportació pròpia que preveu el pla de finançament.
No cal aportar els documents indicats en les lletres a), b) i c) en cas que la persona sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
En aquest supòsit cal indicar clarament la data i l'òrgan o dependència en què van ser presentats i el procediment a què feien referència.
Si la Direcció General de Cooperació Cultural, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de deu dies hàbils.
6.2 Documentació sobre el projecte:
a) En el cas que la programació s'organitzi per mitjà d'una entitat o empresa també caldrà presentar còpia compulsada del document que reguli l'acord de col·laboració entre l'ajuntament i l'entitat o empresa.
b) Una memòria explicativa i detallada d'aquestes activitats, així com pressupost detallat que ha d'indicar la quantia global necessària per dur-les a terme, detall de les fonts de finançament previstes i quantia de l'ajut que se sol·licita.
c) Pla de comunicació i difusió previst per a la promoció de les activitats i iniciatives de captació de nous públics..7 Sol·licituds
Les sol·licituds, segons el formulari normalitzat facilitat per la Direcció General de Cooperació Cultural, s'han de presentar al Registre del Departament de Cultura i Mitjans de Comunicació (Palau Marc, rambla de Santa Mònica, 8, 08002 Barcelona), als altres registres generals del Departament de Cultura i Mitjans de Comunicació, com ara els dels seus serveis territorials, o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
El formulari de sol·licitud normalitzat es pot obtenir a l'adreça d'Internet http://www.gencat.cat/cultura/subvencions i a la seu de la Direcció General de Cooperació Cultural, Portal de Santa Madrona, 6-8, 08001 Barcelona..8 Termini de presentació de sol·licituds
El termini de presentació de sol·licituds s'establirà a la convocatòria corresponent..9 Criteris de valoració
9.1 Les sol·licituds han de ser valorades d'acord amb els criteris següents:
a) L'interès cultural de la programació prevista.
b) La diversitat de les activitats escèniques i de música programades (que incloguin teatre, dansa, música, circ, etc.).
c) La coherència artística de la programació.
d) La viabilitat econòmica de la programació valorada pel pla de finançament.
e) La incorporació de nous creadors en la programació i la innovació temàtica.
f) El pla de promoció i comunicació de la programació, previst o realitzat.
g) El grau d'utilització de la llengua catalana o aranesa de les activitats programades.
9.2 La puntuació màxima per a cada criteri és la següent: criteris a), c) i d) fins a 2 punts cadascun; criteris b), e), f) i g) fins a 1 punt cadascun..10 Procediment de concessió i tramitació
10.1 El procediment de concessió de les subvencions es tramita en règim de concurrència competitiva.
10.2 L'òrgan instructor del procediment és la Direcció General de Cooperació Cultural del Departament de Cultura i Mitjans de Comunicació.
10.3 El/la director/a general de Cooperació Cultural nomenarà i presidirà una comissió assessora no vinculant per a l'estudi i l'avaluació de les sol·licituds presentades.
Podran formar part d'aquesta comissió personal tècnic del Departament de Cultura i Mitjans de Comunicació i d'altres administracions, així com experts externs del sector cultural.
La proposta de resolució ha de ser motivada, aplicant els criteris previstos a la base 9.
10.4 L'incompliment dels requisits o del termini de presentació de sol·licituds en els termes i forma que es detallen en aquestes bases comporta la inadmissió de la sol·licitud.
La manca de presentació de qualsevol dels documents que preveu la base 6 en el termini establert i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, la directora general de Cooperació Cultural ha de resoldre sobre la inadmissió o el desistiment de les sol·licituds.
Contra aquesta Resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes des de la recepció de la notificació..11 Resolució i notificació
11.1 La concessió de les subvencions es fa per resolució del/de la conseller/a de Cultura i Mitjans de Comunicació i es notifica a les persones interessades en el termini de sis mesos a comptar de la finalització del termini de presentació de sol·licituds.
En la notificació, ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el/la conseller/a de Cultura i Mitjans de Comunicació en el termini d'un mes.
11.2 Amb la fermesa de la resolució de concessió de la subvenció s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..12 Pagament
La tramitació del pagament del 80% de l'import de la subvenció s'iniciarà en el moment de la seva concessió.
La tramitació del pagament del 20% restant s'iniciarà amb la presentació dels justificants de despesa previstos a la base 13.a)..13 Justificació
La persona beneficiària de la subvenció ha de presentar a la Direcció General de Cooperació Cultural, en els terminis que s'indiquen, la justificació següent:
a) Certificat del/de la interventor/a de l'entitat que informi detalladament, en l'àmbit de concepte pressupostari, de les despeses efectivament realitzades i comptabilitzades per l'entitat pública beneficiària, directament relacionades amb l'objecte de la subvenció i per un import mínim igual al de la subvenció concedida.
Aquest certificat es pot presentar fins el 31 d'octubre de l'any en el qual es concedeixi la subvenció.
b) Un compte justificatiu de l'activitat desenvolupada en relació amb la finalitat de la subvenció i al compliment de les condicions de les bases.
Formaran part d'aquest compte justificatiu una memòria de l'activitat i un certificat del/de la interventor/a de l'entitat que acrediti la totalitat de despeses, desglossades per conceptes, i l'import i la procedència dels fons amb què s'han finançat.
Aquesta memòria haurà de contenir, com a mínim, el resultat final de l'activitat efectivament realitzada, amb una valoració motivada del responsable de l'activitat on s'indiqui, amb caràcter general:
el nombre total d'activitats programades i realitzades.
el nombre total d'activitats segons gèneres (música, arts escèniques, dansa).
el nombre total d'activitats segons llengua i segons procedència de l'autor/a.
un exemplar de tot el material promocional editat.
I que inclourà, per cada actuació:
la totalitat de despeses i ingressos.
els ingressos per taquillatge i el preu de l'entrada.
el nombre assistents (pagament i convidats).
les accions de promoció realitzades.
el lloc o llocs i dates on s'ha realitzat.
el nom i aforament del local o espai on s'ha realitzat.
Aquest compte justificatiu es pot presentar fins el 15 de febrer de l'any següent al de la concessió de la subvenció..14 Publicitat
La Direcció General de Cooperació Cultural dóna publicitat a les subvencions concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis situat al portal de Santa Madrona, 6-8, 08001 Barcelona, i en cas de subvencions d'import igual o superior a 3.000 euros, mitjançant la seva publicació al DOGC..15 Altres obligacions de les persones beneficiàries
Les persones beneficiàries de la subvenció han de complir les obligacions següents:
a) Dur a terme l'activitat subvencionada d'acord amb el programa presentat.
Qualsevol canvi en el projecte o calendari presentat s'ha de notificar per escrit a la Direcció General de Cooperació Cultural, la qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General de Cooperació Cultural no es manifesta en el sentit contrari en el termini de 15 dies hàbils a partir de la data de recepció de la notificació al Registre general on radica l'òrgan gestor del Departament de Cultura i Mitjans de Comunicació.
Els canvis no comunicats o que no hagin estat acceptats poden fer que es consideri que la persona beneficiària ha incomplert les condicions, la qual cosa pot donar lloc al reintegrament total o parcial de la subvenció.
b) Notificar a la Direcció General de Cooperació Cultural els ajuts, ingressos o recursos obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació de la Direcció General de Cooperació Cultural, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Incloure el logotip del Departament de Cultura i Mitjans de Comunicació i l'expressió.amb la col·laboració del Departament de Cultura i Mitjans de Comunicació. en tots els elements informatius i publicitaris relacionats amb l'activitat subvencionada.
El Departament pot efectuar un control previ del compliment d'aquestes obligacions.
e) Altres obligacions previstes a la normativa de subvencions..16 Modificació de la resolució
El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció.
Així mateix també s'ha de reajustar l'import de la subvenció concedida si se supera la limitació prevista en la base 5.2..17 Reintegrament
El Departament de Cultura i Mitjans de Comunicació pot exigir el reintegrament total o parcial de les subvencions amb l'obligació de retornar l'import rebut i de pagar l'interès de demora corresponent, en els supòsits següents:
a) Incompliment de la finalitat per a la qual es va concedir la subvenció.
b) Incompliment de l'obligació de justificació o de les restants obligacions que preveuen aquestes bases.